Kaf – Wikipedia
(Ohjattu sivulta כ)
Tämä artikkeli käsittelee heprealaista kirjainta. Kāf (ك) on myös arabialainen kirjain.
Kaf on monen seemiläisen kielen aakkoston 11. kirjain. Se sisältyy muun muassa heprealaiseen, foinikialaiseen, arabialaiseen ja aramealaiseen kirjaimistoon. Se on kreikkalaisen kapan, latinalaisen K:n ja kyrillisen К:n edeltäjä. Kirjaimen nimi tulee kättä tarkoittavasta sanasta: sana tarkoittaa yhä kämmentä sekä nykyhepreassa että -arabiassa.
Kaf hepreassaMuokkaa
Heprean kielessä kaf ääntyy /k/, jos sen sisällä on piste (dageš lene). Kirjaimella on myös pisteetön muoto, jolloin se ääntyy kuten ḥet (foneettisessa merkinnässä /x/), samankaltaisena kurkkuäänteenä kuin saksan 'ch' esimerkiksi sanassa ich. Sanan alussa kaf on aina pisteellinen.
Kaf on myös yksi niistä heprean kirjaimista, jotka kirjoitetaan eri tavalla sanan lopussa: sillä on sofit- eli loppumuoto kaf sofit. Heprealaisessa numerojärjestelmässä kafilla on lukuarvo 20. Kaf sofitin lukuarvo on 500.
Kieliopillisesti kaf toimii sanan alussa prepositiona, joka voi tarkoittaa muun muassa niin kuin, kuten tai mukaan. Se on lyhennys sanasta כּמו (kəmo). Kaf sofit puolestaan on sanan lopussa yksikön toisen persoonan omistusliite ja objektimuoto.
כינרת kinneret: Genesaret
Unicode UTF-16 U+05db U+05da
Unicode-nimi HEBREW LETTER KAF HEBREW LETTER FINAL KAF
HTML &#1499; &#1498;
ISO 8859-8 0xeb 0xea
Noudettu kohteesta ”https://fi.wikipedia.org/w/index.php?title=Kaf&oldid=17034153”
Viimeksi muokattu 18. tammikuuta 2018 kello 19.47